**RAZGLAS VOLITEV**

za redne volitve poslancev Študentskega zbora ŠOAM,

ki bodo potekale 22.11.2018

1. **KANDIDACIJSKA LISTA**

|  |
| --- |
| naziv volilne enote**Alma Mater Europaea, Evropski center Maribor** |
| zap. št. volilne enote**VOLILNA ENOTA 1** |

|  |  |  |  |
| --- | --- | --- | --- |
| Zap. št. | ime in priimek kandidata | smer študija | letnik študija |
| **1** | **Luka Pehnec** | **Management poslovnih sistemov** | **1. letnik/ 2. Stopnja** |
| **2** | **Nina Špes** | **Fizioterapija** | **3. letnik/ 1. stopnja** |
| **3** | **Sašo Ozvatič** | **Zdravstvena nega** | **2. letnik/ 1. stopnja** |
| **4** | **Matic Arnejčič** | **Zdravstvena nega** | **2. letnik/ 1. stopnja** |
| **5** | **Špela Ekselenski** | **Management poslovnih sistemov** | **3. letnik/ 1. stopnja** |
| **6** | **Nikita Polner** | **Fizioterapija** | **2. letnik/ 1. stopnja** |

1. **IZVAJANJE VOLITEV**

Redne volitve članov Študentskega zbora Študentske organizacije Alma Mater Europaea ECM bodo potekale v četrtek, dne 22. 11. 2018, nepretrgoma od 9. do 16. ure. Volišče, na katerem so glasovali vsi v volilni imenik vpisani volivci, se lahko zapre že pred 16. uro. Volitve članov Študentskega zbora ŠOAM se izvede na voliščih na naslednji lokaciji:

|  |  |  |
| --- | --- | --- |
| zap. št. | naziv volilne enote | lokacija volišča |
| 01 | Alma Mater Europaea – Evropski center, Maribor | Slovenska 17, 2000 Maribor |

1. **VOLILNI RED**

Prepovedana je uporaba materialnih sredstev v namene volilne agitacije. Med materialna sredstva se štejejo:

* Živila in pijača,
* promocijska darila
* ipd.

Med materialna sredstva se ne štejejo:

* plakati in druga tiskana, risana ali poslana sredstva s sporočilnimi elementi kandidata,
* verbalna ali zvočna in audiovizualna reklama, posredovana z elektronskimi nosilci glasu ali slike,
* oglasi v glasilih,
* shodi,
* javna soočenja.

Kandidati morajo vsa sredstva, namenjena za volilno agitacijo, predložiti Volilni komisiji, ki izda soglasje za uporabo ali pa zavrne uporabo teh sredstev. Kandidati predložijo sredstva na mail volilna.komisija@studentska-org.si pred pričetkom uporabe sredstev.

Volišče je omejen prostor na posamezni volilni enoti, določen za izvedbo volitev. Prostor volišča izbere in ustrezno označi Volilni odbor na dan volitev pred začetkom glasovanja. Za volišče se določi prostor, ki mora biti tehnično opremljen tako, da omogoča tajnost pri izpolnjevanju glasovnice.

Na volišču se smejo zadrževati le člani volilnega odbora, volilne komisije in NK ŠOS. Kandidati in druge osebe, ki se neupravičeno zadržujejo na volišču, so na zahtevo katerega koli člana Volilnega odbora dolžni zapustiti volišče. Volilni odbor poskrbi, da v prostoru volišča ni nobenega propagandnega ali drugega materiala, ki bi se ga dalo povezati s kandidatom.

Volilni imenik za posamezno volilno enoto sestavi Volilna komisija na podlagi potrjenih in ožigosanih podatkov, ki jih pridobi od vodstva posameznega visokošolskega in višješolskega zavoda, ki velja za volilno enoto. Volilni imenik mora Volilna komisija pripraviti najkasneje pet dni pred dnem določenim za glasovanje.

Pred izdajo glasovnice posameznemu volivcu je Volilni odbor dolžan preveriti istovetnost volivcev. Pri preverjanju istovetnosti so Volilni odbori dolžni preveriti tudi, ali ima volivec status študenta na volilni enoti na kateri želi uveljaviti svojo volilno pravico.

Volivec svojo istovetnost izkaže z veljavnim potrdilom o vpisu in osebnim dokumentom s sliko.

Volivec potrdi prejem glasovnice z obveznim podpisom pri imenu in priimku v volilnem imeniku. V kolikor se volivec ne želi podpisati v volilni imenik, mu Volilni odbor ne izroči glasovnice.

1. **ZAPISNIKI VOLILNIH ODBOROV IN VOLILNE KOMISIJE**

Po končanem glasovanju Volilni odbor zapre volišče in začne z ugotavljanjem rezultata na volišču. Volilni odbor najprej ugotovi število volilnih upravičencev, ki so glasovali. Nato Volilni odbor odpre volilno skrinjico, ugotovi število oddanih glasovnic ter začne z ugotavljanjem rezultata. Volilni odbor ugotovi, koliko glasov je dobil posamezni kandidat v volilni enoti. Volilni odbor o ugotavljanju volilnega rezultata na voliščih sestavi zapisnik. Volilni odbor razglasi neuradne rezultate volitev na volišču, zapisnik ter ostali volilni material pa še isti dan osebno dostavi na sedež Volilne komisije.

Podrobnejša navodila glede ugotavljanja volilnega rezultata se določijo z Navodili za delo Volilnih odborov.

1. **VLAGANJE PRITOŽB IN SANKCIONIRANJE KRŠITEV VOLILNEGA REDA**

Na seji, na kateri Volilna komisija izvede štetje, obravnava tudi morebitne kršitve volilnega reda. V kolikor Volilna komisija ugotovi, da so bile pri izvedbi volitev storjene kršitve, ki bi lahko bistveno vplivale na rezultate volitev na posamezni volilni enoti, volitve na tej volilni enoti razveljavi.

1. **RAZGLASITEV URADNIH VOLILNIH REZULTATOV**

Volilna komisija na podlagi ponovnega štetja glasovnic pripravi razglas o rezultatih volitev, ki vsebuje navedbo vseh kandidatov, število glasov, ki so jih prejeli in kateri kandidati so izvoljeni poslanci Študentskega zbora ŠOAM. Razglas o rezultatih volitev se objavi na spletni strani ŠOS. Uradni rezultati se razglasijo 3.12.2018.

Študentska organizacija Slovenije

Nadzorna komisija

Predsednik

**Jan Sredenšek, l.r.**